 Alimosho  Alimosho Na one lokal government inside lkeja wey dey inside Lagos State for Nigeria. Na im big pass for all de local government for Lagos State. Alimosho get 1,288,714 pipu. Na as dem count everibodi wey dey inside Naija for 2006 dem talk dis one  Lagos state government say na big lie bí dat ooo!dem say de pipu pass like dat, dem say de number of pipu wey dey stay for dis lokal government pass 2million Alimosho local government don brake to small-small Local Community Development Area. Dis LCDA start to dey work after Mr Bola Ilori finish to dey in charge of de old single Alimosho Local Government. Alimosho born six small-small lokal community development area wey dia names na AgbadoOke-odo, LCDA Ayobolpaja, LCDA Alimosho LG, Egbeldiemu LCDA, IkotunIgando LCDA, and Mosan Okunola LCDA. Alimosho area wey make sense pass dey for EgbedaAkowanjo. Na for 1945 dem born Alimosho and dat time e dey under western region. Na Egbado pipu plenty pass for Alimosho de pipu dem good for culture well-well. Dem get oro, lgunnu and Egungun festival wey dem dey do every year. Dem get two religion wey dem take know dem, na Islamic and Christianity, de language dem sabi pass na Yoruba. De first government house for Alimosho na two storey building wey dey for council street, now na Egbeldimu LCDA. 